קרל פון מאר

קרל פון מאר (באנגלית: Carl von Marr; 14 בפברואר 1858 – 10 ביולי 1936) היה צייר גרמני יליד אמריקה. הוא נולד במילווקי, ויסקונסין, בנו של החרט ג'ון מאר (1831–1921) ואשתו ברטה בודנשטיין מאר (1836–1911).

ביוגרפיה 
הוא היה תלמידו של הנרי ויאנדן במילווקי, של קארל גוסוב בברלין, ואחר כך של אוטו שטיץ באקדמיה לאמנויות יפות במינכן.

עבודתו הראשונה, "אחשוורוש, היהודי הנודד", קיבלה מדליה במינכן. אחת התמונות שלו, "פרשת שנת 1813", הייתה בגלריית האנובר המלכותית. "גרמניה" משנת 1906 קיבלה מדליית זהב במינכן, והייתה באקדמיה המלכותית הפרוסית בקניגסברג. בד גדול, "הדגלים", שצויר בשנת 1889, נמצא כעת באוסף המוזיאון לאמנות של ויסקונסין, בווסט בנד, וירג'יניה, בהשאלה קבועה מהעיר מילווקי.

בד אחר, "קיץ - אחר הצהריים", במקור מאוסף פיבי הרסט. משנת 1911 באוסף הקבוע של אוניברסיטת קליפורניה, ברקלי, קיבל מדליית זהב בברלין בשנת 1892.

מאר הפך לפרופסור באקדמיה לאמנויות יפות במינכן בשנת 1893, וב־1895 חבר באקדמיה לאמנויות בברלין.

בשנת 1916 התחתן מאר עם אלזי פלרר מסרשמיט (1872–1919), אלמנתו של הצייר פיוס פרדיננד מסרשמיט (1858–1915). נולדו להם שתי בנות יחד.

בשנת 1917 מונה מאר כיועץ פרטי לממשלת בוואריה. הוא ברח לשווייץ במהלך הרפובליקה הסובייטית הבווארית (1918-19), שחיפשה לעצור אותו בגלל הקשר הפוליטי הזה.

בשנת 1919, מאר הפך למנהל האקדמיה המלכותית במינכן, שם המשיך לעבוד עד פרישתו בשנת 1923.

הוא אובחן כחולה סרטן בשנת 1934.

מאר נפטר ב־10 ביולי 1936 ונקבר בבית העלמין סולן במינכן.

קישורים חיצוניים

הערות שוליים 

ציירים אמריקאים
ציירים גרמנים
אמריקאים שנולדו ב-1858
אמריקאים שנפטרו ב-1936